Σιδηροδρομικός σταθμός Φιλώτα

Ο Σιδηροδρομικός Σταθμός Φιλώτα αποτελούσε μια επιβατική σιδηροδρομική υποδομή που βρίσκεται επί της Σιδηροδρομική Γραμμή Αμυνταίου - Κοζάνης. Ο σταθμός ανεγέρθηκε το 1951 και ξεκίνησε τη λειτουργία του το 1955, με σκοπό να εξυπηρετεί την επιβατική κίνηση του οικισμού του Φιλώτα και της ευρύτερης περιοχής στο Νομό Φλώρινας.

Λίγες δεκαετίες αργότερα, με σκοπό την ευκολότερη εξυπηρέτηση των επιβατών, κατασκευάστηκε σιδηροδρομική στάση στο δυτικό άκρο του οικισμού. Από το 2010 ο σταθμός και η στάση δεν λειτουργούν λόγω της αναστολής των επιβατικών δρομολογίων το ίδιο έτος και της διακοπής των εμπορικών δρομολογίων λίγα χρόνια αργότερα, στα πλαίσια περικοπής των δαπανών συντήρησης και λειτουργίας του ΟΣΕ.

 Ιστορικό 

 20ος Αιώνας 
Μέσα στα πλαίσια της καλύτερης σιδηροδρομικής διασύνδεσης της Δυτικής Μακεδονίας και έπειτα από την αποτυχία ολοκλήρωσης της Σιδηροδρομικής Γραμμής Καλαμπάκας - Κοζάνης - Βέροιας, το 1951 αποφασίστηκε η κατασκευή σιδηροδρομικού άξονα που θα ξεκινούσε από το Αμύνταιο  και θα κατέληγε στην Κοζάνη. Η νέα αυτή γραμμή αποτελούσε παρακλάδι της Σιδηροδρομικής Γραμμής Θεσσαλονίκης - Φλώρινας που είχε κατασκευαστεί το 1894, και θα εξυπηρετούσε τόσο επιβατικές όσο και εμπορικές μεταφορές στο Νομό Κοζάνης, αποτελώντας σημαντικό μέσο ανάπτυξης, ιδιαίτερα κατά την περίοδο άνθισης της βιομηχανίας λιγνίτη στην περιοχή.

Ως μέρος αυτού του σχεδίου, κατασκευάστηκε ο σταθμός του Φιλώτα, ο οποίος υποστηριζόταν από αρκετά βοηθητικά κτίρια για την εξυπηρέτηση των επιβατών και των εμπορικών δρομολογίων

Ο σταθμός εγκαινιάστηκε μαζί με τη γραμμή το 1955 και έκτοτε εξυπηρετούσε τη σιδηροδρομική σύνδεση του Φιλώτα, με τοπικά και υπεραστικά δρομολόγια.

 Δημιουργία Επιβατικής Στάσης 
Ορισμένες δεκαετίες μετά την ενεργοποίηση της γραμμής, λόγω της μεγάλης απόστασης του σταθμού από τον οικισμό του Φιλώτα, δημιουργήθηκε επιβατική στάση στο δυτικό άκρο του οικισμού με σκοπό την ευκολότερη εξυπηρέτηση των επιβατών. Η επιβατική στάση τοποθετείται στο ΧΣ (12,2).

 21ος Αιώνας 
Η νέα χιλιετία σε συνδυασμό με τον γενικότερο προσανατολισμό της αναβάθμισης του δικτύου της Δυτικής Μακεδονίας, η Σιδηροδρομική Γραμμή Αμυνταίου - Κοζάνης και ο σταθμός του Φιλώτα αναβαθμίστηκαν την περίοδο 2003-2007 όσον αφορά την υποδομή και τις εγκαταστάσεις τους, με στόχο την αύξηση της ταχύτητας των δρομολογίων και της χωρητικότητας των συρμών στο δίκτυο.

 Αναστολή λειτουργίας γραμμής (2010) 
Λίγα χρόνια μετά την αναβάθμιση, το 2010 ο ΟΣΕ αποφάσισε την αναστολή της λειτουργίας της γραμμής και των συναφών υποδομών, συμπεριλαμβανομένου του σταθμού του Φιλώτα, με σκοπό την περικοπή των δαπανών λόγω της χαμηλής επιβατικής κίνησης και της έλλειψης χρονικής ανταγωνιστικότητας σε σχέση με άλλα μέσα μεταφορών. Επίσης, το 2014 η γραμμή ανέστειλε και την εμπορική της λειτουργία λόγω της σιδηροδρομικής αποκοπής στο τμήμα ΑΕΒΑΛ - Ποντοκώμη εξαιτίας της επέκτασης των λιγνιτορυχείων της ΔΕΗ. Μέχρι σήμερα, ο σταθμός και η γραμμή παραμένουν ανενεργές υποδομές, χωρίς κάποιο σαφές χρονοδιάγραμμα επαναλειτουργίας και αποκατάστασης.

 Δομή Συγκροτήματος Σταθμού 
Το κτηριακό συγκρότημα του Σιδηροδρομικού Σταθμού Φιλώτα αποτελείται από μια κεντρική και μια παρακμπτήριο γραμμή, καθώς και από μια επιβατική στάση, η οποία αντικατέστησε το κεντρικό κτήριο επιβατών. Στο πλαίσιο αυτό, ο σταθμός διαθέτει αποθηκευτικό χώρο καθώς και μια σειρά βοηθητικών κτηρίων. Παρακάτω παρατίθεται τοπογραφική αποτύπωση του κτηριακού συγκροτήματος του σταθμού όπως υφίσταται έως και σήμερα:
κέντρο|χωρίς-πλαίσιο|943x943εσ

 Υπηρεσίες 
Ο Σιδηροδρομικός Σταθμός του Φιλώτα δεν εξυπηρετείται από επιβατικές αμαξοστοιχίες, ούτε διαδραματίζει ρυθμιστικό ρόλο στην κίνηση των συρμών επί του δικτύου.

 Παραπομπές 

Φιλώτας
Κατηγορία:Σιδηροδρομικοί σταθμοί στη Φλώρινα
Κατηγορία:Σιδηροδρομικοί σταθμοί που εγκαινιάστηκαν το 1955